15. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 95700 της 10/12 Οκτ. 1972 (ΦΕΚ  Β΄ 831) Περί υποβολής δικαιολογητικών προς διορισμόν Δικαστικών Επιμελητών πτυχιούχων της Νομικής Σχολής. Έχοντες υπ’ όψιν: Τας διατάξεις του άρθρ. 11 του Ν.Δ. 1210/1972 «περί Κώδικος Δικαστικών Επιμελητών», αποφασίζομεν: Ορίζομεν τα δια τον διορισμόν εις θέσιν Δικαστικού Επιμελητού πτυχιούχου του νομικού τμήματος της Νομικής Σχολής, λοιπά δικαιολογητικά, πλην του εν άρθρ. 11 του Ν.Δ. 1210/72 καθοριζομένου αντιγράφου του πτυχίου του, τα εξής: 1)Ληξιαρχικήν πράξιν γεννήσεως συντεταγμένην εντός έτους από της γεννήσεως, άλλως, προκειμένου μεν περί αρρένων πιστοποιητικόν εκ του μητρώου αρρένων περί του έτους γεννήσεως, προκειμένου δε περί γυναικών πιστοποιητικόν εκ τη δημοτολογίου. 2)Πιστοποιητικόν ότι κέκτηται την Ελληνικήν Ιθαγένειαν. 3)Προκειμένου περί αρρένων, πιστοποιητικόν του αρμοδίου Στρατολογικού Γραφείου (τύπου Α΄) ότι εξεπλήρωσε τας στρατιωτικάς του υποχρεώσεις, ή ότι νομίμως απηλλάγη τούτων, ή ότι δεν υπέχει κατά νόμον τοιαύτας. 4)Πλήρες αντίγραφον ποινικού μητρώου (ουχί απόσπασμα). 5)Υπεύθυνον δήλωσιν, συντασσομένην συμφώνως τω άρθρ. 1 του Ν.Δ. 105/1969 «περί ατομικής ευθύνης του δηλούντος ή βεβαιούντος» δι’ ης να δηλούται ότι: α)δεν παρεπέμφθη δι’ οριστικού βουλεύματος επί κακουργήματι ή επί τινι των εν τω άρθρ. 2 παρ. 2, στοιχ. γ΄του Ν.Δ. 1210/72 «περί Κώδικος Δικαστικών Επιμελητών» αναφερομένων πλημμελημάτων, ουδέ κατεδικάσθη δι’ οριστικής αποφάσεως επί τινι των αυτών εγκλημάτων, β)δεν εστερήθη, λόγω αμετακλήτου καταδίκης των πολιτικών του δικαιωμάτων, γ)δεν εστερήθη της ελευθέρας διαχειρίσεως της περιουσίας του και δ)δεν απελύθη δια λόγους πειθαρχικούς εκ θέσεως δημοσίου υπαλλήλου ή υπαλλήλου νομικού προσώπου δημοσίου δικαίου. 6)Υπεύθυνον δήλωσιν, συντασσομένην επί ειδικού εντύπου ερωτηματολογίου, την προβλεπομένην υπό του άρθρ. 3 του Ν.Δ. 1015/71 και της υπ’ αριθ. 6/72 αποφάσεως του Υπουργικού Συμβουλίου. 7)Πιστοποιητικόν υγείας εκδιδόμενον υπό της οικείας πρωτοβαθμίου Υγειονομικής Επιτροπής (Ν.Δ. 751/71) και 8)Γραμμάτια καταθέσεως: α)υπέρ του Ταμείου Νομικών ποσού εκ δραχ. 1.000 και β)υπέρ του Ταμείου Προνοίας Δικαστικών Επιμελητών, δια μεν τον διορισμόν εν τη περιφερεία των Πρωτοδικείων Αθηνών, Πειραιώς και Θεσσαλονίκης ποσού εκ δραχ. 1.000, δια δε τον διορισμόν εν ταις περιφερείαις των λοιπών Πρωτοδικείων ποσού εκ δραχ. 700. Η ισχύς της παρούσης άρχεται από της δια της Εφημερίδος της Κυβερνήσεως δημοσιεύσεώς της. Η παρούσα δημοσιευθήτω δια της Εφημερίδος της Κυβερνήσεως. (Αντί για τις σελ. 459(γ)-464,18) Σελ. 459(δ) Τεύχος 1218-Σελ. 3 Δικαστικοί Επιμελητές 6.Ζ.β.15 6.Ζ.β.15 Δικαστικοί Επιμελητές 